b"\n_START_ARTICLE_\nPetit Belt\n_START_SECTION_\nHist\xc3\xb2ria\n_START_PARAGRAPH_\nEl 30 de gener del 1658 el rei Carles X Gustau de Su\xc3\xa8cia, que venia de Pol\xc3\xb2nia amb un ex\xc3\xa8rcit de 9.000 soldats de cavalleria i 3000 d'infanteria, va creuar el Petit Belt a peu, que en aquell moment era congelat. En arribar a Fi\xc3\xb2nia va saquejar Odense i va comen\xc3\xa7ar a creuar el Gran Belt, un cop arribat a l'illa de Sj\xc3\xa6lland l'11 de febrer estigu\xc3\xa9 en condicions d'amena\xc3\xa7ar directament Copenhaguen. Agafat per sorpresa, el rei de Dinamarca i Noruega Frederic III es va veure obligat a signar el Tractat de Roskilde, pel qual les antigues prov\xc3\xadncies (llavors) daneses d'Esc\xc3\xa0nia, Halland i Blekinge a m\xc3\xa9s de la llavors prov\xc3\xadncia noruega de Bohusl\xc3\xa4n passaven a mans de Su\xc3\xa8cia."